

**LETOVANJE 2025**

Zveza prijateljev mladine Domžale v sodelovanju z Zavodom za letovanje in rekreacijo otrok (ZLRO) na področju domžalske upravne enote ponuja šest terminov – glej **LETAK 2025.** za letovanje otrok na morju, in sicer v Poreču, Umagu, Savudriji, Piranu.

**ZDRAVSTVENO LETOVANJE**

Do zdravstvenega letovanja je upravičen otrok oz. mladostnik med 5. in 19. letom starosti, če je bil v času od preteklega razpisa  večkrat bolan (ima vsaj dva zapisa v zdravstveni karton) ali če je bil zaradi bolezni hospitaliziran in je to zabeleženo v medicinski dokumentaciji (od 06. 04. 2024 – 28. 03. 2025).

Pravico do zdravstvenega letovanja v organizaciji ZPM Domžale lahko uveljavljajo otroci in mladostniki s stalnim bivališčem v občinah Domžale, Lukovica, Mengeš, Moravče in Trzin.

**Obrazec PREDLOG ZA ZDRAVSTVENO LETOVANJE** bo pri osebnih zdravnikih otrok v ZD Domžale, Mengeš, Lukovica, Moravče in v Kamniku na voljo od **petka, 16. 5. 2025 dalje**.

V primeru, da imajo otroci osebnega zdravnika drugje, vas prosimo, da nam to sporočite na naš e-naslov: zpm.domzale@siol.net in pripišite še vašo telefonsko številko.

Osebni zdravnik izpolni obrazec na drugi strani, prvo stran obvezno izpolnite sami.

Če ima otrok zdravstvene težave, priložite še kopijo odločbe in morebitno strokovno mnenje, v primeru zdravstvenih diet je potrebno obvezno priložiti še izvid specialista.

Izpolnjen obrazec, original oddajte:

* v sredo, od 16.00 – 18.00 ure osebno ali ga oddate v naš nabiralnik oz. ga potisnite pod vrata naše pisarne,
* lahko ga pošljite po navadni pošti na naš naslov: ZPM Domžale, Ljubljanska 58, 1230 Domžale.

**BREZPLAČNO LETOVANJE**

Zvezi prijateljev mladine Domžale finančna sredstva prispevajo:

* Rdeči križ Domžale za otroke iz Občine Domžale,
* donatorji,
* ZPMS, z akcijo Pomežik soncu, otrokom s PP in FIHO - Fundacija za financiranje invalidskih in humanitarnih organizacij.

Z zbranimi sredstvi se krije brezplačno letovanje otrokom iz socialno ogroženih družin, ki se zaradi finančnih težav ne bi mogli poleti naužiti morja in sonca.

Obrazec: **Predlog za BREZPLAČNO LETOVANJE NA MORJU 2025, DOMŽALE 2025**, bodo imele svetovalne službe na OŠ in v vrtcih ter CSD Domžale.

Starši iz socialno ogroženih družin tam zaprosijo za predlog za brezplačno letovanje in original oddajo:

* vsako sredo, od 16,00 – 18,00 ure, prinesejo osebno, oddajo v nabiralnik ZPM Domžale oz. ga potisnejo pod vrata pisarne,
* lahko ga tudi pošljejo po navadni pošti na naš naslov: ZPM Domžale, Ljubljanska 58, 1230 Domžale.

Ob odhodu na letovanje oddajte otrokovemu spremljevalcu zdravstveno kartico ter navodila za zdravila, napišite vse morebitne posebnosti otroka, ki bi pomagale vzgojiteljem, morebitno prepoved obiskov s strani določene osebe, vse posebnosti glede diet, alergij na hrano, v primeru zdravstvenih diet je potrebno OBVEZNO priložiti še izvid-e specialista …, itd.)

Letujejo pa lahko tudi otroci brez zdravstvenega predloga, v tem primeru se plača polna cena.

Zdravi otroci lahko poleg morskih terminov izberejo gorskega v Zgornjih Gorjah pri Bledu – glej **LETAK 2025.**

Na letovanju so z otroki mladi mentorji, ki z veliko mero občutka za otroke in mladino poskrbijo za varne, zdrave, zabavne in nepozabne počitnice. Poleg plavanja in namakanja v morju se udeležujejo različnih športnih aktivnosti ter sproščujočih in ustvarjalnih dejavnosti, kjer razvijajo svoje talente in interese.

**Na naši spletni strani ZPM Domžale bo:**

* **LETAK POČITNICE 2025 z vsemi informacijami,**
* **povezava na e-prijavnico.**

Obveščamo vas, da se bodo prijave zbirale po vrstnem redu in v primeru, da bo v določenem terminu prispelo več prijav, kot je prostih mest, vas bomo poklicali, da se bomo dogovorili glede premestitve v drug termin.

Pri izpolnjevanju podatkov v e-prijavnico bodite pozorni na zapis točnih podatkov.

V primeru dodatnih informacij smo vam na voljo:

* v pisarni vsako sredo - v času uradnih ur, od 16.00 – 18.00 ure,
* na e-naslovu: zpm.domzale@siol.net (obvezno pripišite še vašo telefonsko številko, na kateri ste dosegljivi).

 V najkrajšem možnem času vas bomo poklicali ali vam odgovorili.

**Obrazci:**

* **vsi: e- prijava (od ponedeljka, 12. 5. 2025 dalje)**
* **zdravstveno letovanje: predlog zdravnika (od petka, 16. 5. 2025 dalje)**
* **brezplačno oz. sofinancirano letovanje: predlog svetovalne službe ali CSD**

**Pomembno: prijavite se takoj ob odprtju prijav, priloge dostavite kasneje.**

mag. Karlina Strehar

predsednica ZPM Domžale